ভালবেসে ছেলের নাম রেখেছিলেন তৈমুর। কিন্তু তা নিয়ে বিতর্কের ঝড় উঠেছিল। কেন না ১৩৯৯-এ ভারতের মাটিতে যে ধ্বংসলীলা চালিয়েছিল তৈমুর লং, সেই ইতিহাস ভোলার নয়। আর এই কারণেই ছেলের নাম রাখার পরে বিপুল সমালোচনার মুখে পড়েছিলেন সেফ আর করিনা। তবে সেই সমালোচনার পাল্টা জবাবও দিয়েছিলেন তাঁরা। এবার তা নিয়ে ফের মুখ খুললেন সেফ।
আর মুখ খুলেই সেফ যা জানালেন তাতে চমকে যাবেন আপনি। সেফ জানালেন, বিতর্কের কারণে ছেলের নাম বদলে, নতুন নাম রাখতে পারেন তিনি।
আরও পড়ুন
মা বলেন তৈমুরকে রণধীর কপূরের মতো দেখতে, সেফের মন্তব্য
ছেলে তৈমুরকে নিয়ে এবার থেকে এই কাজটিও করবেন করিনা! নিজেই জানালেন নায়িকা
শেষ পর্যন্ত কী ছেলের নাম সত্যিই বদলাতে চলেছেন সেফ? এই বিষয়ে অবশ্য এখনই কিছু ঠিক করেননি পতৌদি নবাব। তিনি জানিয়েছেন, গত কয়েক সপ্তাহ ধরেই তিনি এই বিষয়ে ভাবনা চিন্তা করছেন। করিনার সঙ্গেও ইতিমধ্যেই তিনি এই বিষয়ে আলোচনা করেছেন। যদিও নাম বদলের বিষয়ে করিনার মত নেতিবাচকই ছিল।
সেফ জানিয়েছেন, তিনি কখনই চান না শুধুমাত্র নামের কারণে তাঁদের সন্তান জনসাধারণের কাছে অপ্রিয় হয়ে থাকুক। স্কুলে পড়ার সময়েও এই নিয়ে বেশ সমস্যায় পড়তে পারে তাঁদের সন্তান। এই সমস্ত কিছু মাথায় রেখেই সেফ জানিয়েছেন, এক বা দুই বছর বয়সে তাঁদের সন্তানের নাম পরিবর্তন করতে পারেন তিনি।
এই সব কিছুর পাশাপাশি আরও একটি প্রসঙ্গ তোলেন সেফ। হাসতে হাসতে তিনি জানান, তৈমুরের ছেলের নাম ছিল শাহরুখ। কিন্তু সেই নাম নিয়ে তো কোনও সমস্যা হয়নি।